แบงก์โน้ตส์
ทำสถิติ
17 ส.ค. 2554

ทำสถิติ
บุกเอสเอ็มอีอย่างเป็นล่ำเป็นสัน จนทำให้กำไร ของแบงก์กสิกรไทยพุ่งพรวดพราด ส่วนใหญ่มาจากการกำไรเป็นกอบเป็นกำกับการปล่อยกู้ลูกค้ารายย่อยนี่แหละ
ทำให้ ปกรณ์ พรรธนะแพทย์ รองกรรมการผู้จัดการ ธนาคารกสิกรไทย ได้ฉายา ซูเปอร์มด ที่บุกแหลกแหวกตลาด ออกผลิตภัณฑ์สำหรับเอสเอ็มอีที่ต้องแปลก ต้องสดใหม่ ดึงให้ลูกค้าเข้ามาหา
ล่าสุดซูเปอร์มดก็เล่นออกผลิตภัณฑ์ประวัติศาสตร์วงการเงินของไทย ให้กู้ยาวนานทำสถิติใหม่ถึง 30 ปี ให้วงเงินสูงสุด 15 ล้านบาท รวมสินเชื่อเคหะเข้ากับสินเชื่อการค้า เพื่ออำนวยความสะดวกให้กับลูกค้า ไม่ต้องแยกบัญชีกู้
รายการนี้เล่นเอาเอสเอ็มอีดี๊ด๊ากันใหญ่ เพราะกู้ยาวผ่อนน้อย คาดว่าอีกไม่นานแบงก์อื่นจะต้องออกผลิตภัณฑ์ใหม่มาแข่งดูดลูกค้าไปจากอ้อมอกซูเปอร์มดบ้าง